Flagge fan Wikel

De flagge fan Wikel is de flagge fan it doarp Wikel, yn de Fryske gemeente De Fryske Marren. De flagge waard yn 1989 registrearre.

 Beskriuwing 
De beskriuwing fan de flagge is:

Twa like lange banen fan giel en grien; yn de giele baan oan de broekside in reade wikel yn opfleanhâlding, en yn de griene baan oan de broekside in wite hoarn.

De kleuren komme út it wapen fan Wikel.

 Symbolyk 

 Reade wikel: oernommen út it wapen fan de famylje Fan Wijckel. De wikel ferwiist ek nei de plaknamme.
 Hoarn: oernommen út it wapen fan Menno fan Coehoorn, dy't by it doarp de state Meerenstein bewenne.
 Giele baan: ferwiist nei de sângrûn dêr't it doarp op leit. De kleur is oernommen út it wapen fan Gaasterlân-Sleat, de gemeente dêr't it doarp eartiids part fan wie.
 Griene baan: ferwiist nei de polders yn de omkriten fan it doarp. De kleur is oernommen út it wapen fan Gaasterlân-Sleat.

 Sjoch ek 

Wikel
Kategory:Wikel (plak)